Document ID: /roh_data/filtered/fineweb-2-filterrobots_roh.jsonl.gz/54835

Gian Peter Niggli è dapi il 2010 deputà dal Cussegl grond. Sco sia partida, la PLD scriva, haja el rimnà durant blers onns experientschas politicas sin divers livels.
Il Samedrin è il segund candidat che va en la cursa per il presidi da la vischnanca da Samedan. La fin d’avust aveva la PS nominà Franziska Preisig.
Vinavant nominescha la PLD er candidatas per la suprastanza communala. Quai èn il pur Gian Sutter (fin qua) e la spezialista da turissem Alice Bisaz (nov). Per la cumissiun da gestiun nominescha la PLD la giurista Claudia Nievergelt Giston e l’impressari Urs Pfister.
Las elecziuns communalas da Samedan èn ils 29 da november.